CELEX: 32016D0609
Language: mt
Date: 2016-04-18 00:00:00
Title: Deċiżjoni tal-Kunsill (PESK) 2016/609 tat-18 ta' April 2016 li temenda d-Deċiżjoni 2010/413/PESK dwar miżuri restrittivi kontra l-Iran

20.4.2016   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 104/19
               
            DEĊIŻJONI TAL-KUNSILL (PESK) 2016/609
      tat-18 ta' April 2016
      li temenda d-Deċiżjoni 2010/413/PESK dwar miżuri restrittivi kontra l-Iran
      IL-KUNSILL TAL-UNJONI EWROPEA,
      Wara li kkunsidra t-Trattat dwar l-Unjoni Ewropea, u b'mod partikolari l-Artikolu 29 tiegħu,
      Wara li kkunsidra d-Deċiżjoni tal-Kunsill 2010/413/PESK tas-26 ta' Lulju 2010 dwar miżuri restrittivi kontra l-Iran u li tħassar il-Pożizzjoni Komuni 2007/140/PESK (1), u b'mod partikolari l-Artikolu 23 tagħha,
      Wara li kkunsidra l-proposta mir-Rappreżentant Għoli tal-Unjoni għall-Affarijiet Barranin u l-Politika ta' Sigurtà,
      Billi:
      
                  (1)
               
               
                  Fis-26 ta' Lulju 2010, il-Kunsill adotta d-Deċiżjoni 2010/413/PESK.
               
            
                  (2)
               
               
                  Fl-14 ta' Lulju 2015, iċ-Ċina, Franza, il-Ġermanja, il-Federazzjoni Russa, ir-Renju Unit u l-Istati Uniti, bl-appoġġ tar-Rappreżentant Għoli tal-Unjoni għall-Affarijiet Barranin u l-Politika ta' Sigurtà, laħqu ftehim mal-Iran dwar soluzzjoni komprensiva fit-tul għall-kwistjoni nukleari Iranjana. L-implimentazzjoni b'suċċess tal-Pjan ta' Azzjoni Komprensiv Konġunt (PAKK) ser tiżgura n-natura esklużivament paċifika tal-programm nukleari Iranjan u tipprovdi għat-tneħħija komprensiva tas-sanzjonijiet kollha relatati man-nuklear.
               
            
                  (3)
               
               
                  Fl-20 ta' Lulju 2015, il-Kunsill tas-Sigurtà tan-Nazzjonijiet Uniti adotta r-Riżoluzzjoni (UNSCR) 2231 (2015) li tapprova l-PAKK, tħeġġeġ l-implimentazzjoni sħiħa tagħha skont l-iskeda ta' żmien stabbilita fil-PAKK u tipprevedi azzjonijiet li għandhom isiru f'konformità mal-PAKK.
               
            
                  (4)
               
               
                  Il-PAKK, kif approvat mill-UNSCR 2231 (2015), jipprevedi b'mod partikolari li l-Unjoni għandha tneħħi l-miżuri restrittivi fis-seħħ kontra ċerti persuni u entitajiet f'Jum it-Tranżizzjoni (18 ta' Ottubru 2023), li hi d-data li tiġi 8 snin wara Jum l-Adozzjoni (18 ta' Ottubru 2015) jew f'mument qabel abbażi ta' rapport mid-Direttur Ġenerali tal-Aġenzija Internazzjonali tal-Enerġija Atomika (IAEA) lill-Bord tal-Gvernaturi tal-IAEA u b'mod parallel lill-Kunsill tas-Sigurtà tan-NU li jiddikjara li l-IAEA kkonkludiet li l-materjal nukleari kollu fl-Iran kien għadu jintuża f'attivitajiet paċifiċi (“Konklużjoni Aktar Ġenerali”).
               
            
                  (5)
               
               
                  Il-Kunsill irreveda d-dikjarazzjoni tar-raġunijiet rigward entità waħda li għandha tkun soġġetta għal miżuri restrittivi sa Jum it-Tranżizzjoni u ddeċieda li għandha tiġi ssuplementata.
               
            
                  (6)
               
               
                  L-entrata fl-Anness għal din id-Deċiżjoni għandha tapplika sat-22 ta' Ottubru 2016.
               
            
                  (7)
               
               
                  Id-Deċiżjoni 2010/413/PESK għandha għalhekk tiġi emendata skont dan,
               
            ADOTTA DIN ID-DEĊIŻJONI:
      Artikolu 1
      L-Anness II għad-Deċiżjoni 2010/413/PESK huwa emendat kif indikat fl-Anness għal din id-Deċiżjoni.
      Artikolu 2
      Din id-Deċiżjoni għandha tidħol fis-seħħ fid-data wara dik tal-pubblikazzjoni tagħha f'Il-Ġurnal Uffiċjali tal-Unjoni Ewropea.
      
         Magħmul fil-Lussemburgu, it-18 ta' April 2016.
         
            
               Għall-Kunsill
            
            
               Il-President
            
            F. MOGHERINI
         
      
      
         (1)  ĠU L 195, 27.7.2010, p. 39.
      
         ANNESS
         L-entrata li ġejja tiddaħħal fil-parti I.B tal-Anness II għad-Deċiżjoni 2010/413/PESK sat-22 ta' Ottubru 2016:
         I.   Persuni u entitajiet involuti fl-attivitajiet nukleari jew tal-missili ballistiċi u persuni u entitajiet li jipprovdu appoġġ lill-Gvern tal-Iran.
         B.   Entitajiet
         
            
                         
                     
                     
                        Isem
                     
                     
                        Informazzjoni ta' identifikazzjoni
                     
                     
                        Raġunijiet
                     
                     
                        Data tal-inklużjoni fil-lista
                     
                  
                        “7a. (*)
                        
                     
                     
                        Bank Saderat Iran (inklużi l-fergħat kollha) u s-sussidjarji
                     
                     
                        Bank Saderat Tower, 43 Somayeh Ave, Tehran, Iran
                     
                     
                        Peress li ttratta ittri ta' kreditu tal-Organizzazzjoni tal-Industriji tad-Difiża (DIO) f'Marzu 2009, il-Bank Saderat kiser id-dispożizzjonijiet tal-UNSCR 1737 li indikat id-DIO u għalhekk kienet teħtieġ l-iffriżar ta' fondi, assi finanzjarji u riżorsi ekonomiċi tagħha, u pprojbixxiet li jsiru disponibbli għaliha xi wieħed minn dawn. Billi ttrattat dawk l-ittri ta' kreditu, il-Bank Saderat assista wkoll lid-DIO fil-ksur tal-projbizzjoni li tinsab fil-UNSCR 1747 dwar l-akkwist u l-għoti mill-Iran ta' kwalunkwe arma u materjal relatat
                     
                     
                         
                     
                  
                        
                                    (a)
                                 
                                 
                                    Bank Saderat PLC (London)
                                 
                              
                     
                        5 Lothbury, London, EC2R 7 HD, Renju Unit
                     
                     
                        Sussidjarja 100 % proprjetà tal-Bank Saderat
                     
                     
                         
                     
                  
         
            (*)  F'konformità mad-Deċiżjoni tal-Kunsill (PESK) 2016/609, din l-entrata għandha tapplika sat-22 ta' Ottubru 2016.”